ESHITABO SHIAMBERI SHIA MUSA 

eshilangwa mbu 

OKHUCHAKA 

kata 

GENESIS 

< Haho khukhuchaka Nyasaye yalonga likulu nende 
I eshibala.^ 2 Neshibala shishiali nende obukondo tawe, 
khandi shiali eshikhaya^ eshiilima nashio shialiho hekulu 
wolusiba^; Roho wa Nyasaye naye nabemba hekulu khumatsi. 
3 Nyasaye naboola^ ari, Obulafu bubeho; kho obulafu 
nibubaho. 4 Nyasaye nalola obulafu^ mbu nobulayi; Nyasaye 
niyaahukhasia obulafu nende eshiilima. 5 Mana Nyasaye 
yalanga obulafu mbu Eshiteere,^ khandi eshiilima nashilanga 
mbu Eshiro.^ Nikubaho omukoloba, nikubaho omukamba, 
inyanga^ ndala. 

6 Nyasaye naboola ari, Obwiyango obwihanyu bubeho 
hakari wamatsi, okhwahukhasia amatsi yaka nende yaka. 

7 Nyasaye nakhola^ obwiyango obwihanyu, niyaahukhasia 
amatsi akaliho hasi wobwiyango obwihanyu nende amatsi 
akaliho hekulu wobwiyango obwihanyu; nikaba kario. 

8 Nyasaye nalanga obwiyango obwihanyu mbu Likulu. 
Nikubaho omukoloba, nikubaho omukamba, inyanga ya- 
khabiri. 



1.1 

1.2 
1.3 


^ eshialo ^ oluliba ^ nasunga 
^ omubasu; omuusi ^ obutukhu ^ litukhu 
^ nalomba 

BUKUSU 
khukhuchaka = 1.4 niyaahukhasia = 

khukhurachikha niyaahukhasia 
Nyasaye = Were 1.5 omukamba=omutishinyi 
yalonga = yang'ona 1 . 6 obwiyango = obubalayi 
eshikhaya=busa 1.7 hekulu =hangachi 
obulafu = obuwanga 



4 GENESIS 1 

9 Nyasaye naboola ari, Amatsi akali hasi welikulu ka- 
khung'asibwe habundu halala, habundu ahomu naho 
haloleshe; nikaba kario. 10 Nyasaye nalanga ahomu mbu 
Eshibala; khandi okhukhung'asibwa khwamatsi yalanga 
mbu Tsinyanza; Nyasaye nalola mbu nobulayi. 11 Nyasaye 
naboola ari, Eshibala shimere obunyasi, nemiani echibalu- 
sinjia tsimwo, nende shia omusaala kwebiamo okwamanga 
ebiamo ebieimbia^ yakwo, ebiUmwo imwo yakwo, khushi- 
bala; nikaba kario. 12 Eshibala nishimera obunyasi, nemiani 
echibalusinjia tsimwo tsieimbia yachio, nende shia omusaala 
okwamanga ebiamo^ ebiUmwo imwo yakwo, ebieimbia 
yakwo; Nyasaye nalola mbu nobulayi. 13 Nikubaho omu- 
kobola^ nikubaho omukamba, inyanga yakhataru. 

14 Nyasaye naboola ari, Bibeho ebiashiro mubwiyango 
obwiyanyu bwelikulu okhwahukhasia eshiteere nende eshiro; 
nabio bibe biebilolero, ebietsinduukho^ khandi ebietsindaalo 
nende emiyika; 15 nabibe ebiashiro mubwiyango obwihanyu 
bwelikulu okhwashira eshialo^; nikaba kario. 16 Nyasaye 
yakhola ebiashiro ebikali^ bibiri bienebio; eshiashiro eshi- 
khongo okhuruka eshiteere, nende eshiashiro eshitutu 
okhuruka eshiro, khandi nende tsinyininyini.^ 17 Nyasaye 
nabihaana mubwiyango obwihanyu bwelikulu mbu biashi- 
renje eshialo, 18 khandi nende okhuruka eshiteere nende 
eshiro, nende okhwahukhasia obulafu nende eshiiUma; 
Nyasaye nalola mbu nobulayi. 19 Nikubaho omukoloba, 
nikubaho omukamba, inyanga yakhane. 

20 Nyasaye naboola ari, Mumatsi biseraseremwo ebilonje 
ebili nende obulamu, amanyonyi nako kapulushe hekulu 

1 ikholo, olukano, imbira ^ ebise ebikhoyeere 

3 eshibala "" ebikhongo ^ tsing'eniesi 

BUKUSU 

1.9 kakhung'asibwe= 1.15 okhwashira = 

katubasibwe okhuwangiyia 

haloleshe =haboneshe 1.16 ebikali=ebibofu 
1.11 emiani=tsiiiyenyi eshikhongo=eshibofu 

tsimwo = tsimitso eshitutu = eshikekhe 

omusaala =omurongoro 1.18 okhuruka =okhwamiha 
1.14 ebiashiro =ebikhosia obulafu =obuwanga 

ebilolero==ebibonero 1.20 biserasere=bibeyabeye 

amanyonyi = tsinyuni 



GENESIS 1 5 

weshibala mubwiyango obwihanyu bwelikulu, 21 Nyasaye 
nalonga eminyeni emikhongo, nende ebili-mwoyo^ biosi 
ebimolanga ebiserasera mumatsi, shinga olwa tsimbia 
tsiabio tsili, nende bull linyonyi elili nende tsimbaha, shinga 
olwa imbia yalio yili; Nyasaye nalola mbu nobulayi. 22 Nya- 
saye nabiheresia ikhabi^ naboola ari, Mwibulane nimwinjiha, 
nimwitsula mumatsi akali munyanza, amanyonyi nako 
kenjihe khushibala. 23 Nikubaho omukoloba, nikubaho 
omukamba, inyanga yakharano. 

24 Nyasaye naboola ari, Eshibala shirusie shia eshili- 
mwoyo eshiheeranga, shinga olwa imbia yashio yili, nende 
emiruko, nende shia eshimolanga, nende shia eshilamu^ 
eshiokhushialo shinga olwa imbia yashio yili; nikaba kario. 
25 Nyasaye nakhola shia eshilamu eshiokhushialo shinga 
olwa imbia yashio yili, nemiruko khumbia yachio, nende 
shia eshimolanga khwiloba khumbia yashio; Nyasaye nalola 
mbu nobulayi. 26 Nyasaye naboola ari, Khukhole omundu 
khwikondo liefwe, shinga okhufwana khwefwe; khandi 
baruchenje tsinyeni etsiomunyanza, nende amanyonyi 
akokhwikulu, nende tsisolo, nende eshialo shiosi, nende buli 
shindu eshimolanga khushialo. 27 Nyasaye nalonga omundu 
khwikondo lilie omwene, khwikondo lia Nyasaye niUo elia 
y amnion jer am wo; omusaatsa nende omukhasi yabalonga. 
28 Nyasaye nabaheresia ikhabi; khandi Nyasaye yababoolera 
ari, Mwibulane nimwinjiha, nimwitsula mushibala, nimu- 
shihula; khandi muruchenje tsinyeni etsiomunyanza, nende 
amanyonyi akokhwikulu, nende buli shili-mwoyo shiosi 
eshichendanga khushibala. 29 Nyasaye naboola ari, Lole, 
emuheresiye buli miani echibalusinjia imwo echiU khushi- 
bala shiosi, nende buli musaala okulimwo ebiamo biakwo 
ebili nende imwo; khwinywe bilabetsanga ebiUbwa bienywe; 
30 khandi khubuli shilamu eshiokhushibala, nende khubuli 
jinyonyi eUokhwikulu, nende khubuli shindu eshimolanga 

^ ebilamu ^ eshili — mwoyo 

BUKUSU 

1.21 tsimbaha=tsindaha 1.24 eminiko=emiandu 

1.22 mwibulane =musaalane 1.26 tsisoIo=tsisang'i 
mwinjiha = mutasikha 

A3 



6 GENESIS Ij 2 

khushibala^ eshilimwo obulamu, ndabiheresiye buli miani 
chiamasafu bibe ebilibwa; nikaba kario. 31 Nyasaye nalola 
buli shindu shiosi eshia yali nakholire, mbu neshilayi muno. 
Nikubaho omukoloba, nikubaho omukamba^ inyanga ya- 
khasasaba. 

2Kho likulu nende eshibala biamalirisibwa^ nende 
ebiamwo biosi shinga amahe. 2 Mana khunyanga 
yomusafu Nyasaye yali namalire emilimochie echia yali 
nakholire. 3 Nyasaye nachiheresia ikhabi inyanga yomusafu 
nachikabukhasia; shichira khunyanga yeneyo niyo eya 
yahulushiramwo khumilimochie chiosi echia Nyasaye yali 
nalonjire nende okhukhola. 4 Shino nishio eshinoko 
shielikulu nende shieshibala olwa bialongwa. 

Khunyanga eya Omwami Nyasaye yakholeramwo eshibala 
nende likulu, 5 shiali nishishiU okhubakhwo eshimera shiosi 
eshiomubulimo khushibala, kata emiani chiosi echiomubu- 
limo chiali nichishili okhumerakhwo tawe; okhuba Omwami 
Nyasaye yali nashili okhukwisia ifula khushibala tawe, kata 
shiyaliho omundu owokhulima liloba ta; 6 ne linan ongVe 
liabukha khushialo nilinyisia liloba Uosi. 7 Omwami Nyasaye 
nalonga omundu olufu^ IweUloba, nafuramwo mumoluke 
emiuyachie chiobulamu; omundu naba omwoyo okuli 
nobulamu.^ 8 Omwami Nyasaye naraka omukunda enabu- 
kwe Edeni; ne mubwenomwo naramwo omundu owa yali 
nalonjire. 9 Omwami Nyasaye yamesia khwiloba shia 
omusaala omukasu okhulolekha khwakwo, khandi omulayi 
khulwa ebiokhulia; omusaala kwobulamu nakwo khandi 
hakari mumukunda, nende omusaala kwokhumanya obulayi 
nende obubi. 10 Omwalo^ kwarula mu Edeni okhunyisia 
omukunda; nokhurula yaho kwakabukhana, nikwikhola 
emiombe chine. 11 Eliira liokwamberi ni Pishoni; nikwo 

^ olukushi, olufukhulu 

^ Likhuwa lino mu Oluheburania ni nephesh chat, khandi mu Olu- 
swahili ni NAFSi HAi ^ omuchera 

BUKUSU 
2.-2 nahulukha=nahola * 2.7 nafuramwo =nafuhamwo 

2.6 linang'ong'we liabukha = 2.8 naraka =nabiala 

namufweli yafwela 2.10 omwalo=olutsi 



GENESIS 2 7 

okwabotokhana eshibala eshilamba^ shia Havila^ eshilimwo 
itsahabu; 12 ne itsahabu yeshibala eshio neindayi; yiliho 
ibetola^ nende oruchina rwa onikisi.^ 13 Neliira liomuchera 
kwakhabiri ni Gihoni; nikwo okwabotokhana eshibala 
eshilamba shia Kushi. 14 Neliira liomuchera kwakhataru 
ni Hidekela; nikwo okwabira imberi wa Ashuria. Nomu- 
chera kwakhane ni Eufurate. 15 Omwami Nyasaye nabukula 
omundu oyo, namura mumukunda kwa Edeni, okhukulima 
nokhukulinda. 16 Omwami Nyasaye nalaka omundu oyo 
ari, Khushia omusaala okwomumukunda, olie shinga olwa 
wenyire; 17 ne khumusaala okwokhumanya obulahi nende 
obubi, oraliakhwo tawe; shichira khunyanga eya olaliakhwOy 
okhuula ofwe. 

18 Omwami Nyasaye naboola ari, Shibuli bulayi omundu 
uno okhuba yenyene ta; ndalamukholera omukhoonyi 
oumukhoyeere. 19 Nokhurula mwiloba Omwami Nyasaye 
yakhola shia eshilamu eshiomushitsimi, nende shia linyonyi 
eUokhwikulu, naleerera omundu oyo alole shinga olwa 
yakhabikuUkha amera; mana eliira Uosi elia omundu oyo 
yakuUkha shia eshiU-mwoyo shiosi eshiheeranga, Uenero 
niliba eUira Uashio. 20 Omundu oyo nakulikha tsisolo 
tsiosi amera, nende amanyonyi akokhwikulu, nende shia 
eshilamu eshiomushitsimi; ne shiyanyoolekhamwo omu- 
khoonyi oumukhoyera Adamu ta. 21 Omwami Nyasaye 
naheresia Adamu tsindolo tsinyinji, nitsimuyira; mana 
nayinia olubafulwe lulala nakalusiaho inyama habundu 
hatsana; 22 nolubafu olwa Omwami Nyasaye yaU nayiniye 
mu Adamu, nalulonga omukhasi, namuleerera Adamu. 
23 Naye Adamu naboola ari, Uno bulano nelikumba eUo- 
khumakumba akomubiri kwanje, khandi inyama eyokhunya- 
ma yomubiri kwanje; akulikhwe mbu Omukhasi/ shichira 

1 eshichima; shiosi ^ mbu obulimbo, kata ilulu indafu 

3 MBU akhachina khandi akhalayi akhanyinanyinu, khobukondo bwe- 
lisutsa kata obwobulimo *mu OLUHEBURANiA,=Isshah 

BUKUSU 

2.16 wenyire =osiimire 2.21 tsindolo tsinyinji== 

2.18 omukhoonyi «»omuyeti lilo likali 

nitsimuyira == nilimuhamba 

yayinibwa mu Omusaatsa.^ 24 Khulweshio omusaatsa 
alalekhanga samwana nende nyina, ahambane nende omu- 
khasiwe; n^bo balabetsanga omubiri mulala. 25 Ne ball 
eshihechenye bombi, Adamu nende omukhasiwe, ne 
shibalolakhwo tsisoni tawe. 

3Ne inzokha yali injesichesi okhuyomba shia eshilamu 
eshiomushitsimi eshia Omwami Nyasaye yali nalonjire. 
Niyireba omukhasi yiri, Toto, Nyasaye yamubooleere ari, 
shimulalitsangakhwo khushia omusaala kwosi okwomumu- 
kunda^ ta? 2 Omukhasi nakalusia inzokha ari^ Khubiamo 
biemisaala chiomumukunda, khuUtsenjekhwo; 3 ne khu- 
biamo biomusaala okuU hakari womukunda, Nyasaye yasu- 
njire ari, MurabiHa kata okhutiirakhwo tawe; mwakhafwa. 
4 Inzokha niyiboolera omukhasi yiri, Okhufwa shimulafwa 
tawe; 5 okhuba Nyasaye yamanya mbu khunyanga eya 
mulaUakhwo, tsimoni tsienywe tsilalaba nimuba shinga 
Nyasaye, nimumanya amalayi nende amabi. 6 Nolwa 
omukhasi yalola omusaala nikuU omulayi khulwa ebilibwa, 
khandi nikunyonya tsimoni, khandi mbu nomusaala okwe- 
nyekha khulwa okhuchesihasia, yabukulakhwo khubiamo 
biakwo, naUa; naheresiakhwo omusaatsawe, yesi naUa. 
7 Mana tsimoni tsiabwe bombi tsialaba, nibamanya shinga 
olwa bah eshihechenye; nibanaba amasafu kemikhuyu 
nibeboha. 8 NibahuUra omwoyo kwa Omwami Nyasaye 
nachendanga mumukunda isi niyakhanyirakhwo^; ne Adamu 
nende omukhasiwe bebisira Omwami Nyasaye mumisaala 
echiomumukunda. 9 Omwami Nyasaye nalanga Adamu, 
namureba ari, Oli hena ? 10 Naye nakalusia ari, Embuliire 
omwoyokwo mumukunda, niria, okhuba embere eshihe- 
chenye; mana nindibisa. 11 Naye nareba ari, Niwina 

1 MU oluheburania = Ish 

2 isi niyakhanyirakhwo==eshibala nishiakhanyirakhwo 

BUKUSU 

2.24 samwana =rarawe 3.5 laba=wangiha 
nyina=mawe 3.6 nikunyonya= 

2.25 eshihechenye = eshichula nikusiimisia 

3.1 inzokha =indemu 3.8 bebisira =bechisira 

toto=ng'ali 3.11 niwina =nanu 

oukhubooleere shinga olwa oli eshihechenye ? Oliirekhwo 
khumusaala okwa ndakhukaania mbu oraliakhwo ta, noho? 

12 Adamu naye ari, Omukhasi owa wamberesia mbu khume- 
nye ninaye, niye oumberesiye khumusaala^ mana nindia. 

13 Omwami Nyasaye nasunjira omukhasi mbu, Nelikhuwa 
shiina lino elia okholire? Omukhasi naboola ari, Inzokha 
yingaatiye, nindia. 14 Omwami Nyasaye narumbulira inzo- 
kha mbu, Olwa okhoUre likhuwa lino, oli mushilaamo 
shiobubi^ eshikhwahukhasia nende emiruko chiosi, nende 
shia eshilamu shiomushitsimi; olamolanga nende indayo, 
khandi olalitsanga olufu tsindaalo tsiosi noshili mwoyo; 

15 khandi ndalaraho obusuku hakariwo nende omukhasi, 
khandi nende hakari wolwibulolwo nende olwibulolwe; Iwo 
luUsasaka omurwekwo, nawe oUmurema eshisisiroshie. 

16 Naboolera omukhasi ari, Ndalameta obunyakhanibwo 
nende okhuhembakhwo^; olebuUranga abaana mukhunya- 
khana, khandi obwikombibwo bulabetsanga khumusaatsawo, 
naye alakhurukanga. 17 Narumbulira Adamu ari, Okhuba 
orecheresiye okhusunga khwomukhasiwo, nolia khumusaala 
okwa ndakhukaania mbu, Oraliakhwo tawe; kho liloba lili 
mushilaamo shiobubi^ khululwo; khuUo olaliiranga mumu- 
nyakhano tsindaalo tsiosi noshili mwoyo; 18 khandi lila- 
khumerera amahwa nende amarakalu; nawe olaUtsanga 
eliani eUomumukunda; 19 muluchesi olwokhubwenibwo 
olalitsangamwo ebilibwa okhuula olwa olikalushira liloba; 

^ KATA olaamirwe eshilaamo shiobubi. 

Likhuwa mbu ARAR mu Oluheburania liakalulwa mu Olu- 
ngeresa mbu CURSE. Likaluulwe mu Oluluyia munjira 
tsine etsiahukhaane; nzietsino: 

1. okhulaamwa eshilaamo shiobubi 

2. okhuba mushilaamo shiobubi 

3. oluswa 

4. eshilache 

Henga Gen. 3.14, 17; 4.11; 5.29; 9.25; 12.3; 27.29; 49.7. 
^nikhwo okhuchaka khwokhuhera inda 
^ KATA lilaamirwe eshilaamo shiobubi 

BUKUSU 

3.13 yingaatiye==yihomberesiye 3.16 ndalameta =ndalatasa 

3.14 emiruko = obubayi olebuliranga = olasaaliranga 

3.15 eshisisiro = ikhukunyu okhunyakhana = obutsunwi 

3.19 olikalushira = olikobolera 



10 GENESIS 3, 4 

shichira nilio elia warusibwamwo; okhuba oli olufu, khandi 
olikalushira olufu. 

20 Adamu namukulikha omukhasiwe eliira mbu Hawa,^ 
shichira niye nyinabwe bosi abali mwoyo. 21 Omwami 
Nyasaye nabakasiria Adamu nende omukhasiwe ebiifwalo 
biamasero nabafwalakhwo. 

22 Omwami Nyasaye nasunga ari, Lole, omundu uno 
yekholire shinga mulala khwifwe, okhumanya obulayi nende 
obubi; ne mbu aleshe okhukololosia omukhonokwe abuku- 
lekhwo khumusaala kwobulamu, nalia nayindira ebisoni 
nebisoni, 23 kho Omwami Nyasaye yamurusia mumukunda 
kwa Edeni, mbu alime Uloba elia yarusibwamwo. 24 Kho 
yerusia omundu oyo; naraho Abakerubi^ khulubeka Iwebu- 
kwe Iwomukunda kwa Edeni, khandi olumemu Iwomuliro 
shinga olukanga olushiukhananga tsimbeka tsiosi, okhu- 
linda injira eyitsia hamusaala kwobulamu. 

